open-index/open-wikipedia-markdown huggingface dataset:
এলনাজ নরৌজি

**এলনাজ নরৌজি** হলেন একজন ইরানি অভিনেত্রী ও মডেল, যিনি চলচ্চিত্র ও ধারাবাহিকে অভিনয় করে থাকেন। তিনি ২০১৮ সালে নেটফ্লিক্স ইন্ডিয়ার প্রথম অরিজিনাল শো *[[স্যাক্রেড গেমস (টিভি ধারাবাহিক)|স্যাক্রেড গেমস]]* এ জয়া চরিত্রে অভিনয় করেছিলেন।

## জীবনী
এলনাজ নরৌজি তেহরানে জন্মগ্রহণ করেছিলেন। ২০০০ সালে পরিবারের সাথে জার্মানি যান তিনি। ১৪ বছর বয়স থেকে তিনি মডেলিং শুরু করেন।

জন্ম ইরানে এবং বেড়ে ওঠা জার্মানিতে হলেও এলহাম নরৌজি ভারতে থাম্বস আপ, টাইটান রাগা, মান্ত্রা, ক্যানন, স্যামসাং, বিয়িং হিউম্যান, ফিয়ামা ডি উইলস, ল্য কক, স্পোর্টিফ ও ডিওরের বিজ্ঞাপনচিত্রে দেখা গিয়েছে তাকে।
 ২০১৮ সালে *মান জাও না* নামের এক পাকিস্তানি চলচ্চিত্রে অভিনয়ের মাধ্যমে তার চলচ্চিত্রাঙ্গনে অভিষেক ঘটে। এরপর, তিনি ভারতে পাঞ্জাবি ভাষার চলচ্চিত্র *খিদো কুন্দি* তে অভিনয় করেন। এরপর, ২০১৮ সালে নেটফ্লিক্সে তার অভিনীত *স্যাক্রেড গেমস* মুক্তি পায়।

## চলচ্চিত্র তালিকা

## ছোট পর্দায় উপস্থিতি

## মিউজিক ভিডিওতে উপস্থিতি
* দিল্লাগি (গায়ক : রণজিৎ বাওয়া)
* মেড ইন ইন্ডিয়া (গায়ক: গুরু রনধাওয়া)

## তথ্যসূত্র

## বহিঃসংযোগ

* 

বিষয়শ্রেণী:ইরানি নারী মডেল
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ইরানি অভিনেত্রী
বিষয়শ্রেণী:জার্মান চলচ্চিত্র অভিনেত্রী
বিষয়শ্রেণী:ইরানি চলচ্চিত্র অভিনেত্রী
বিষয়শ্রেণী:ইরানি টেলিভিশন অভিনেত্রী
বিষয়শ্রেণী:উর্দু চলচ্চিত্র অভিনেত্রী
বিষয়শ্রেণী:জার্মান টেলিভিশন অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:তেহরানের অভিনেত্রী
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:ভারতে জার্মান প্রবাসী
বিষয়শ্রেণী:ভারতে প্রবাসী অভিনেত্রী
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:১৯৯২-এ জন্ম
বিষয়শ্রেণী:২১শ শতাব্দীর জার্মান অভিনেত্রী
আতিশ পারে

***আতিশ পারে*** () সাদত হাসান মান্টোর প্রকাশিত প্রথম ছোট গল্প সংকলন। এটি ১৯৩৬ সালে প্রকাশিত হয়, তখন মান্টো অমৃতসরে থাকতেন। এ সংকলনের দুটো গল্প 'তামাশা' এবং 'তাকাত কা ইমতেহাঁ' প্রথম একটি আঞ্চলিক সাপ্তাহিক আবদুল বারি আলিগ 'খালাক'-এ প্রকাশিত হয়। তবে সংকলনটি প্রকাশিত হয়েছে লাহোর থেকে, মান্টো তার মৃত পিতাকে এটি উৎসর্গ করেন।

এ সংকলনে মোট আটটি গল্প আছে:

* খুনি ঠুক
* ইনকালাব পাসান্দ
* কাসিম
* মাহি গাহির
* তামাশা
* তাকাত কা ইমতেহাঁ
* দিওয়ানা সাইর
* চোরি

কাসিমের নাম আগে ছিলো "জি আয়া সাহাব", যাইহোক এটিসহ আরও তিনটি গল্প - খুনি ঠুক, দিওয়ানা সায়ার, এবং চোরি অন্যান্য সংকলনেও অন্তর্ভুক্ত ছিলো। 

## তথ্যসূত্র

বিষয়শ্রেণী:পাকিস্তানি ছোট গল্প
বিষয়শ্রেণী:উর্দু সাহিত্য
বিষয়শ্রেণী:উর্দু ভাষার বই
লালমন, দার্জিলিং

**লালমন** ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর৷ এটি শিলিগুড়ি পৌরসংস্থা সংলগ্ন ও বৃহত্তর শিলিগুড়ি নগরের অংশ৷ শহরটির উত্তরে বৈরাটিশাল জনগণনা নগর রয়েছে৷
## ভূগোল
লালমন জনগণনা নগরটি দার্জিলিং জেলার নকশালবাড়ি ব্লকের অন্তর্ভুক্ত৷ শহরটি শিলিগুড়ি পুলিশ কমিশনারেটের বাগডোগরা থানার অন্তর্গত৷

## জনতত্ত্ব
২০১১ খ্রিষ্টাব্দের ভারতের জনগণনা অনুসারে লালমন জনগণনা নগরের জনসংখ্যা ৬৮৯৪ জন, যার মধ্যে ৩৫৯০ জন পুরুষ ও ৩৩০৪ জন নারী৷ প্রতি হাজার পুরুষে ৯২০ জন নারী৷ ৬ বছর অনুর্দ্ধ ৭৭১ জন শিশু, যা সমগ্র জনসংখ্যার ১১.১৮ %৷ ৬ বছরোর্দ্ধ জনসংখ্যার ৮০.০৬% অর্থাৎ ৪৯০২ জন সাক্ষর৷
## পরিবহন
শহরটি ২৭ নং জাতীয় সড়কের ওপর অবস্থিত৷ বাগডোগরা বিমানবন্দরটি শহরটির নিকটেই অবস্থিত৷ উত্তরবঙ্গের অন্যতম গুরুত্বপূর্ণ শহর শিলিগুড়ির পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়কপথে যুক্ত৷ নিকটবর্তী রেলস্টেশনটি হলো বাগডোগরা রেলওয়ে স্টেশন৷

## তথ্যসূত্র

বিষয়শ্রেণী:দার্জিলিং জেলার শহর ও নগর
আয়েশা রাজা ফারুক

**আয়েশা রাজা ফারুক** () হচ্ছেন একজন পাকিস্তানি রাজনীতিবিদ যিনি মার্চ ২০১৫ থেকে পাকিস্তানের সিনেট-এর সদস্য। পূর্বে তিনি ২০১৩ থেকে ২০১৫ সাল পর্যন্ত পাকিস্তানের জাতীয় সংসদের সদস্য ছিলেন।

## শিক্ষা
১৯৯৫ সালে তিনি লাহোর ইউনিভার্সিটি অফ ম্যানেজমেন্ট সায়েন্সেস থেকে মাস্টার অফ বিজনেস অ্যাডমিনিস্ট্রেশন (এমবিএ) ডিগ্রী লাভ করেন এবং ২০১৩ সালে তিনি পাঞ্জাব বিশ্ববিদ্যালয় থেকে আইন বিষয়ে স্নাতকোত্তর ডিগ্রী অর্জন করেন।

## রাজনৈতিক কর্মজীবন
পাকিস্তানের সাধারণ নির্বাচন, ২০১৩-এ পাঞ্জাবে মহিলাদের জন্য সংরক্ষিত আসনে পাকিস্তান মুসলিম লিগ (এন) (পিএমএল-এন) এর প্রার্থী হিসেবে তিনি পাকিস্তানের জাতীয় সংসদে নির্বাচিত হন। নভেম্বর ২০১৩-এ, তিনি পোলিও নির্মূলকরণে প্রধানমন্ত্রীর কেন্দ্রী ব্যক্তি হিসেবে নিযুক্ত হন। মার্চ ২০১৫-এ তিনি জাতীয় সংসদ থেকে পদত্যাগ করেন।

পাকিস্তান সিনেট নির্বাচন, ২০১৫-এ পাকিস্তান মুসলিম লিগ (এন) প্রার্থী হিসেবে তিনি মহিলাদের জন্য সংরক্ষিত আসনে পাকিস্তানের সিনেটে নির্বাচিত হন।

মার্চ ২০১৮-এ, তিনি পোলিও নির্মূলকরণে ভূমিকার জন্য পাকিস্তান সরকারের কাছ থেকে পাকিস্তানের তৃতীয় সর্বোচ্চ বেসামরিক পুরস্কার সিতারা-ই-ইমতিয়াজ লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পাকিস্তান মুসলিম লিগের (এন) রাজনীতিবিদ
বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮
বিষয়শ্রেণী:পাকিস্তানি সেনেটর (১৪শ সংসদ)
বিষয়শ্রেণী:পাকিস্তান জাতীয় পরিষদের মহিলা সদস্য
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
বিষয়শ্রেণী:সিতারা-ই-ইমতিয়াজ প্রাপক
বিষয়শ্রেণী:পাকিস্তান সিনেটের নারী সদস্য
বিষয়শ্রেণী:পাকিস্তানি রাজনীতিবিদ
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:লাহোর ম্যানেজমেন্ট সায়েন্সেস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পাকিস্তানি সিনেটর (১৪তম সংসদ)
বিষয়শ্রেণী:পাকিস্তান মুসলিম লীগ (এন) এমএনএ
লেইলা খান

**লেইলা খান** () হচ্ছেন একজন পাকিস্তানি রাজনীতিবিদ যিনি এপ্রিল ২০১৮ থেকে মে ২০১৮ পর্যন্ত আব্বাসি মন্ত্রিসভায় কেন্দ্রীয় শিক্ষা ও পেশাদারী প্রশিক্ষণ প্রতিমন্ত্রী হিসেবে দায়িত্ব পালন করেন। তিনি জুন ২০১৩ থেকে মে ২০১৮ পর্যন্ত পাকিস্তান জাতীয় সংসদের সদস্য ছিলেন।

## শিক্ষা
তিনি যোগাযোগ অধ্যয়নে স্নাতক সম্পন্ন করেছেন।

## রাজনৈতিক কর্মজীবন

পাকিস্তানের সাধারণ নির্বাচন, ২০১৩-এ তিনি পাঞ্জাব থেকে মহিলাদের জন্য সংরক্ষিত আসনে পাকিস্তান মুসলিম লিগ (এন) এর প্রার্থী হিসাবে পাকিস্তান জাতীয় সংসদে নির্বাচিত হন।

ডিসেম্বর ২০১৪-এ, তিনি মরিয়ম নওয়াজের পদত্যাগের পর প্রধানমন্ত্রীর যুব কর্মসূচির নিযুক্ত হন, মরিয়ম নওয়াজ চেয়ারপারসন থাকাকালীন লেইলা খান তার উপদেষ্টা হিসেবে দায়িত্ব পালন করেছেন। ২০১৮ সালের এপ্রিল মাসে তাকে প্রধানমন্ত্রী শহীদ খাকান আব্বাসির কেন্দ্রীয় মন্ত্রিসভায় অন্তর্ভুক্ত করা হয় এবং কেন্দ্রীয় শিক্ষা ও পেশাদারী প্রশিক্ষণ প্রতিমন্ত্রী হিসেবে নিযুক্ত করা হয়। ৩১ মে ২০১৮-এ শহীদ খাকান আব্বাসির কেন্দ্রীয় মন্ত্রিসভার মেয়াদ শেষ হওয়ার পর জাতীয় সংসদের বিলুপ্তির পরে লেইলা খানকে কেন্দ্রীয় শিক্ষা ও পেশাদারী প্রশিক্ষণ প্রতিমন্ত্রী পদটি ছেড়ে দিতে হয়॥

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পাকিস্তান মুসলিম লিগের (এন) রাজনীতিবিদ
বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮
বিষয়শ্রেণী:পাকিস্তান জাতীয় পরিষদের মহিলা সদস্য
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তানি রাজনীতিবিদ
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাকিস্তান মুসলিম লীগ (এন) এমএনএ
ডুমরিগুড়ি

**দুমরিগুড়ি** ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর। এটি শিলিগুড়ি পৌরসংস্থা সংলগ্ন ও বৃহত্তর শিলিগুড়ি নগরের অংশ। শহরটির পশ্চিমে রয়েছে বাগডোগরা জনগণনা নগর।
## ভূগোল
দুমরিগুড়ি জনগণনা নগরটি দার্জিলিং জেলার নকশালবাড়ি ব্লকের অন্তর্ভুক্ত। শহরটি শিলিগুড়ি পুলিশ কমিশনারেটের বাগডোগরা থানার অন্তর্গত।

## জনতত্ত্ব
২০১১ খ্রিষ্টাব্দের ভারতের জনগণনা অনুসারে দুমরিগুড়ি জনগণনা নগরের জনসংখ্যা ১৩৪১৬ জন, যার মধ্যে ৬৯৫১ জন পুরুষ ও ৬৪৬৫ জন নারী। প্রতি হাজার পুরুষে ৯৩০ জন নারী। ৬ বছর অনুর্দ্ধ ১৩৪০ জন শিশু, যা সমগ্র জনসংখ্যার ৯.৯৯ %। ৬ বছরোর্দ্ধ জনসংখ্যার ৮৬.৩৩% অর্থাৎ ১০৪২৫ জন সাক্ষর।

## ভাষা ও ধর্ম
### ভাষা

### ধর্ম

জনগণনা নগরটিতে ১১৮৬৭ জন হিন্দু, ১২৭৩ জন মুসলিম, ১২৭ জন খ্রিস্টান, ৩৯ জন শিখ, ৯৫ জন বৌদ্ধ ও ৮ জন জৈন বাস করেন।

## পরিবহন
শহরটি ২৭ নং জাতীয় সড়কের ওপর অবস্থিত। বাগডোগরা বিমানবন্দরটি শহরটির নিকটেই অবস্থিত। উত্তরবঙ্গের অন্যতম গুরুত্বপূর্ণ শহর শিলিগুড়ির পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়কপথে যুক্ত। নিকটবর্তী রেলস্টেশনটি হলো বাগডোগরা রেলওয়ে স্টেশন।

## তথ্যসূত্র

বিষয়শ্রেণী:দার্জিলিং জেলার শহর ও নগর
তাতিয়ানা আব্রামোভা

**তাতিয়ানা আলবারতোভনা আব্রামোভা** ( ; জন্ম ৫ই ফেব্রুয়ারি, ১৯৭৫)  একজন রাশিয়ান অভিনেত্রী এবং গায়িকা ছিলেন ।

## জীবনী
তাতিয়ানা আব্রামোভা টিয়ুমেনে জন্মগ্রহণ করেন এবং জন্মের পরেই নিঝনেভারতোভোস্ক এ চলে যান। কয়েক বছর পর তারা আবার টিউম্যান এ চলে আসেন্,যেখানে তাটিয়ানা সঙ্গীত স্কুল থেকে স্নাতক শেষ করেন। উচ্চ বিদ্যালয় এষ করার পরে তার পরীক্ষার জন্য মস্কো আসার কথা থাকলেও তিনি অপ্রত্যাশিতভাবে সেন্ট পিটার্সবার্গে চলে আসেন এবং সেখানেই থেকে যান। ১৯৯২ সালে তিনি মর্নিং স্টার নামে একটি পপ সংগীত প্রতিযোগীতায় অংশ নিয়েছিলেন এবং ১৯৯৫ সালে তার প্রথম অ্যালবাম "*লেটার"* প্রকাশ করেছিলেন। ১৯৯৪ সালে তিনি ইয়াল্টা-মস্কো-ট্রানজিট (দ্বিতীয় পুরস্কার), ইউরোপ প্লাস (শ্রোতা পুরস্কার) পান এবং ভিয়েটেস্কের স্লাভিয়ানস্কি বাজার এবং *সেন্ট পিটার্সবার্গে*  তরুণ অভিনয়কারীদের প্রতিযোগিতাতে অংশ নেন। ১৯৯৬ সালে তিনি নাট্য থিয়েটারের অভিনেতা ও পরিচালক হিসাবে সেন্ট পিটার্সবার্গে ইউনিভার্সিটি অফ হিউম্যানিটিস থেকে স্নাতক শেষ করেন। তিনি টিভি প্রোগ্রামের একটি সিরিজ হোস্ট করেছেন (*সঙ্গীত পরীক্ষা* এবং *শারম্যান শো*, রাশিয়া -1 )।

## ব্যক্তিগত জীবন
তিনি ফটোগ্রাফার এবং ক্যামেরাম্যান সের্গেই কুলিশেনকোকে বিয়ে করেছিলেন। তাদের ২ টি সন্তান ছিল - ইভান (২০০৪) এবং আলেকজান্ডার (২০০৮)। ২০১৪ সালের মে মাসে তিনি অভিনেতা ইউরি বেলাইয়েভকে বিয়ে করেন। 

## নির্বাচিত চলচ্চিত্র

* ১৯৯৯ লেনি হিসাবে *অ্যাঞ্জেলিকা* 
* ২০০১ *রোস্টভ-বাবা* (টিভি সিরিজ) সাইজান্না  
* ২০০৩ অলওয়েজ সে অলওয়েজ (টিভি সিরিজ) নাদিয়া কুড্রিশোভা চরিত্রে 
* ২০০৩ *ইভানভ এবং* রবিনভিচ (টিভি সিরিজ) ক্লাভকা ইভানোভা 
* ২০০৪ *নাইট অফ দ্য সি স্টারস* (টিভি সিরিজ) স্বেতালানা বিচুতস্কায় 
* ২০০৫ *দ্য ইনসাইডার* (টিভি সিরিজ) ভারিয়ার মতো 
* ২০০৬ *স্ট্যালিনের স্ত্রী* (মিনি সিরিজ) আনা অ্যালিলুয়েভের মতো 
* ২০০৬ *ইভান পোদুস্কিন।* লুসি চরিত্রে "*জেন্টলম্যান ডিটেক্টিভ"* 
* ২০০৬ কুল*গেম* (টিভি) ঝানা চরিত্রে 
* ২০০৬ *রাশিয়ান অনুবাদ* সম্পাদক মারিনা রিযহোভা চরিত্রে 
* ২০০৭ *ইভান পোদুস্কিন।* লুসি চরিত্রে *জেন্টলম্যান ডিটেক্টিভ* (মিনি সিরিজ) 
* ২০১০ রোজা জর্জিনভনা, সম্পাদক হিসাবে কিস থ্রু এ ওয়াল 
* ২০১৪ *কারিগর* এলেনা ক্লায়ুয়েভা (টেলিভিশন ধারাবাহিক) 
* ২০১৫ ভ্যালেন্টিনা চরিত্রে *অ্যালকমিস্ট* (টিভি সিরিজ)

## তথ্যসূত্র


## বহিঃসংযোগ

* 

বিষয়শ্রেণী:রুশ টেলিভিশন উপস্থাপক
বিষয়শ্রেণী:জীবিত ব্যক্তি
বিষয়শ্রেণী:১৯৭৫-এ জন্ম
বিষয়শ্রেণী:টেলিভিশন উপস্থাপিকা
বিষয়শ্রেণী:রুশ চলচ্চিত্র অভিনেত্রী
বিষয়শ্রেণী:রুশ টেলিভিশন অভিনেত্রী
বিষয়শ্রেণী:২১শ শতাব্দীর রুশ অভিনেত্রী
বিষয়শ্রেণী:রুশ টেলিভিশন উপস্থাপিকা
বিষয়শ্রেণী:২০শ শতাব্দীর রুশ অভিনেত্রী
বিষয়শ্রেণী:২১শ শতাব্দীর রুশ গায়িকা
সুধীরা দাস

**সুধীরা দাস** (১৯৩২-২০১৫) একজন ভারতীয় প্রকৌশলী ছিলেন। তিনি ছিলেন ওডিশা রাজ্যের প্রথম নারী প্রকৌশলী। তিনি এমন সময়ে প্রকৌশলবিদ্যা অধ্যয়ন করেছিলেন, যখন ভারতে নারীদের শিক্ষার্জনকে বাঁকা চোখে দেখা হত।

## জীবনী
সুধীরা দাস ১৯৩২ সালের ৮ মার্চ  ওডিশার কটকে জন্মগ্রহণ করেন। ছোটবেলা থেকেই তিনি গণিত 
ভালবাসতেন।

১৯৫১ সালে র‍্যাভেনশ কলেজ থেকে স্নাতক হবার পর কলকাতা বিশ্ববিদ্যালয় থেকে তিনি ১৯৫৬ সালে কলকাতা বিশ্ববিদ্যালয় থেকে রেডিও ফিজিক্স ও ইলেকট্রনিকসে স্নাতকোত্তর ডিগ্রি লাভ করেন।

স্নাতক ডিগ্রি অর্জনের পর তিনি ১৯৫৭ সালে ওডিশার বেরহামপুর প্রকৌশল বিদ্যালয়ের (বর্তমান উমাচরণ পট্টনায়ক প্রকৌশল বিদ্যালয়) গণিত পাঠদান শুরু করেন। এরপর, তিনি রৌরকেলা মহিলা পলিটেকনিক ইন্সটিটিউটের অধ্যক্ষ হিসেবে নিযুক্ত হন। ১৯৫৭ সাল থেকে ১৯৯০ সাল পর্যন্ত তিনি ওডিশা রাজ্য সরকারের বিভিন্ন ক্ষেত্রে নানা রকম পদে নিয়োজিত ছিলেন। এসময়ে, তিনি ভুবনেশ্বর মহিলা পলিটেকনিক ইন্সটিটিউট প্রতিষ্ঠা করেন।

## মৃত্যু
২০১৫ সালের ৩০ অক্টোবরে তিনি ৮৩ বছর বয়সে মৃত্যুবরণ করেন।

## তথ্যসূত্র

বিষয়শ্রেণী:১৯৩২-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় নারী প্রকৌশলী
বিষয়শ্রেণী:২০শ শতাব্দীর ভারতীয় প্রকৌশলী
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:২১শ শতাব্দীর ভারতীয় নারী বিজ্ঞানী
গওহর আরা বেগম

**গওহর আরা বেগম** (১৭ জুন, ১৬৩১ &ndash; ১৭০৬ আনুমানিক) মোগল রাজকন্যা এবং সম্রাট শাহজাহান ও তার স্ত্রী মুমতাজ মহলের চৌদ্দতম এবং সর্বকনিষ্ঠ সন্তান। 

গওহরের মা বিখ্যাত মোগল সম্রাজ্ঞী মুমতাজ মহল ১৬৩১ সালে তাকে জন্ম দেওয়ার সময় মারা যান। মুমতাজ মহলের মৃত্যুতে সম্রাট শাহ জাহান প্রচন্ড কষ্ট পান। তার নামেই বিখ্যতা স্মৃতি সৌধ তাজমহল তৈরী করা হয়। সম্রাট শাহ জাহানের ৪ পুত্র পরস্পরের সাথে উত্তরাধিকার যুদ্ধে জড়িয়ে পড়ে। এই যুদ্ধে গওহর আরা বেগম জড়িত ছিলেন কি না সে সম্পর্কে খুব বেশি জানা যায় না।

গওহর আরা বেগম ১৭০৬ সালে মারা যান।

## জীবন
গওহর আরা বেগম তার বাবার ও ভাইয়ের রাজত্বকালে খুব বেশি রাজনৈতিক কর্মকাণ্ডে জড়াতেন না।

উত্তরাধিকার যুদ্ধের সময়েও তিনি জড়িত ছিলেন না। তবে ধারণা করা হয় উত্তরাধিকার যুদ্ধের সময় তিনি তার চতুর্থ ভাই মুরাদ বখশের সিংহাসন লাভকে সমর্থন করেছিলেন। তবে এটা যদি সত্য হয়, তাহলে তাকে বিজয়ী ভাই আওরঙ্গজেবের দ্বারা কারাগারে বন্দী হওয়ার কথা ছিলো। কিন্তু তিনি বন্দী হন নি।

তার বোনদের সাথে গওহর আরা বেগমকে সম্রাট শাহজাহান বিয়ে করা থেকে নিষিদ্ধ করেন।  তবে তার বাবার শাসনামলের পতন ঘটলে তিনি অনেকের বিয়ের ব্যবস্থা করেন। ১৬৭৩ সালে দারার শিকোহের পুত্র সিফির শিকোহ আওরঙ্গজেবের মেয়ে জুবদাত-উন-নিসাকে বিয়ে করেন। এই বিয়ের আয়োজন করেন গওহর আরা বেগম এবং তার মামাতো ভাই হামিদা বানু বেগম।

১৬৭২ সালে দারা শিকোহর নাতনী সালিম বনু বেগম ( যাকে তিনি দত্তক নিয়েছিলেন) এবং আওরঙ্গজেবের চতুর্থ পুত্র রাজকুমার মুহম্মদ আকবরের বিয়েতে তিনি আরও গুরুত্বপূর্ণ ভূমিকা পালন করেন। বিবাহের অনুষ্ঠানে তিনি *দিল্লি গেট থেকে বেগম  মহল* পর্যন্ত কাঠের কাঠামো দিয়ে আলোকসজ্জা করেছিলেন।

## মৃত্যু
১৭০৬ সালে শাহজাহানবাদে গওহর আরা বেগম মারা যান। সেই সময় সম্রাট আওরঙ্গজেব, দাক্ষিণাত্য মালভূমিতে ছিলেন। বোনের মৃত্যুতে তিনি প্রচন্ড কষ্ট পেয়েছিলেন। তিনি বলতেন, *"শাহ জাহানের সব সন্তানদের মধ্যে, তিনি এবং আমি বেঁচে আছি।"* 

## স্বীকৃতি

* রশীর গুপ্তের উপন্যাস মিস্ট্রেস *অফ দ্য থ্রোন* (২০১৪) এ গওহর আরা বেগম প্রধান চরিত্র।

## তথ্যসূত্র

বিষয়শ্রেণী:তিমুরি রাজবংশ
বিষয়শ্রেণী:ভারতীয় মুসলিম
বিষয়শ্রেণী:১৭০৬-এ মৃত্যু
বিষয়শ্রেণী:১৬৩১-এ জন্ম
বিষয়শ্রেণী:আগ্রার ব্যক্তি
বিষয়শ্রেণী:মুঘল রাজকুমারী
বিষয়শ্রেণী:মুঘল অভিজাত
বিষয়শ্রেণী:১৭শ শতাব্দীর ভারতীয় মুসলিম
বিষয়শ্রেণী:ইরানি বংশোদ্ভূত ভারতীয় ব্যক্তি
সখারাম গণেশ দেউস্কর

**সখারাম গণেশ দেউস্কর** (১৮৬৯-১৯১২) একজন ব্রিটিশ ভারতীয় জাতীয়তাবাদী সাংবাদিক ও লেখক। তিনি জন্মসূত্রে মরাঠী। কিন্তু তিনি বাংলা ভাষা ও সাহিত্যে অশেষ ব‍্যুৎপত্তি লাভ করেছিলেন। তিনি মূলত বাংলা ও মরাঠীতে লেখালেখি করেছেন। ভারতীয় চিন্তাচেতনার অগ্রপথিকদের ভিতর সখারামের নাম স্বর্ণাক্ষরে লেখা রয়েছে।

## জীবনী
১৮৬৯ খ্রিস্টাব্দের ১৭ই ডিসেম্বর দেওঘরের কাছাকাছি তাঁর জন্ম হয়। তাঁদের আদি বাসস্থান ছিল মহারাষ্ট্রের অন্তর্গত রত্নগিরি জেলায় দেউস নামক গ্রামে। ১৮৯১ সালে সখারাম বৈদ‍্যনাথ ইংরেজি স্কুল থেকে প্রবেশিকা পরীক্ষা পাস করেন এবং কিছুদিন পর ঐ স্কুলেই সেকেন্ড পণ্ডিত পদে নিযুক্ত হন। মরাঠী সাহিত্যের পাশাপাশি বাংলা ভাষা ও সাহিত্যের প্রতি তাঁর ছাত্রাবস্থা থেকেই অনুরাগ ছিল। "প্রতিভা" নামক মাসিকপত্রে তিনি প্রবন্ধ লিখতেন।

## অবদান
সখারাম গণেশ দেউস্কর একজন প্রগতিশীল ও নির্ভীক মানুষ ছিলেন। "হিতবাদী" পত্রিকায় দেওঘরের তৎকালীন ম‍্যাজিস্ট্রেট লর্ড হার্ডের বিরুদ্ধে কলম ধরার ফলে তিনি কোপের মুখে পড়েন। ১৮৯৭ সালে তিনি বিদ‍্যালয় থেকে ইস্তফা দিয়ে কলকাতায় চলে আসেন এবং সাংবাদিকতাকেই পূর্ণসময়ের পেশা হিসাবে গ্রহণ করেন। "হিতবাদী" পত্রিকার তৎকালীন সম্পাদক কালীপ্রসন্ন কাব্যবিশারদ সখারামকে ঐ পত্রিকার প্রুফ-রিডার হিসাবে নিয়োগ করেছিলেন। ১৯০৭ সালে কালীপ্রসন্নের মৃত‍্যুর পর, সখারাম গণেশ দেউস্করই পত্রিকার সম্পাদক পদে নিযুক্ত হন। পরে তিনি জাতীয় শিক্ষা পরিষদের বাংলা ভাষা ও ভারতীয় ইতিহাসের অধ‍্যাপক পদ বরণ করে নেন। এর ভিতরেই ১৯১০-এ তাঁর "দেশের কথা" প্রকাশিত হয়। বইটিতে তিনি ব্রিটিশ সাম্রাজ‍্যবাদী শক্তি-কৃত ব‍্যাপক অর্থনৈতিক লুন্ঠন ও শোষণের নির্মম সমালোচনা করেছিলেন। ফলত স্বাভাবিকভাবেই বইটি বাজেয়াপ্ত হয়। এইরকম একজন রাজরোষে পতিত ও বিতর্কিত অধ‍্যাপককে নিয়ে জাতীয় শিক্ষা পরিষদ কর্তৃপক্ষ বিব্রত ও শঙ্কিত বোধ করছেন বুঝতে পেরে সখারাম গণেশ দেউস্কর স্বেচ্ছায় ইস্তফা দেন।

## মৃত্যু
তাঁর স্ত্রী ও একমাত্র পুত্র উভয়েই প্রয়াত হলে পরে সখারাম মানসিকভাবে বিপর্যস্ত হয়ে পড়েন। তিনি তাঁর কর্মভূমি কলকাতা ছেড়ে, পিতৃপুরুষের ভিটে মহারাষ্ট্রে ফিরে যান। ১৯১২ সালের ২৩শে নভেম্বর জন্মভূমি দেওঘরে তিনি শেষ নিঃশ্বাস ত‍্যাগ করেন।

## রচিত গ্রন্থ
* দেশের কথা
* তিলকের মকদ্দমা
* বাজীরাও
* এটা কোন যুগ
* ঝাঁঁসির রাজকুমার
* মহামতি রাণাডে
* আনন্দীবাঈ

## তথ্যসূত্র

বিষয়শ্রেণী:১৮৬৯-এ জন্ম
বিষয়শ্রেণী:ভারতীয় সাংবাদিক
বিষয়শ্রেণী:১৯১২-এ মৃত্যু
বিশাখা দত্ত

**বিশাখা দত্ত** হলেন একজন ভারতীয় চলচ্চিত্র নির্মাতা, নারী অধিকার কর্মী ও সাংবাদিক।

## জীবনী
বিশাখা দত্ত মুম্বাইভিত্তিক অলাভজনক প্রতিষ্ঠান পয়েন্ট অব ভিউয়ের সহপ্রতিষ্ঠাতা ও এক্সিকিউটিভ ডিরেক্টর। সংগঠনটি নারী অধিকার নিয়ে কাজ করে থাকে। তিনি ক্রিয়েটিভ রিসোর্স ফর এমপাওয়ারমেন্ট ইন অ্যাকশন এবং উইকিমিডিয়া ফাউন্ডেশনের সাথেও যুক্ত ছিলেন। তিনি ২০১০ সাল থেকে ২০১৪ সাল পর্যন্ত উইকিমিডিয়া ফাউন্ডেশনের সাথে যুক্ত ছিলেন। তিনিই প্রথম ভারতীয়, যিনি উইকিমিডিয়া ফাউন্ডেশনের বোর্ড অব ট্রাস্টির সাথে যুক্ত ছিলেন।

১৯৯৮ সালে তিনি ভারতের মহারাষ্ট্র রাজ্যের নারী পঞ্চায়েত নিয়ে রচিত *[[অ্যান্ড হু উইল মেক দ্য চাপাতিজ?]]* বইটি সম্পাদনার সাথে যুক্ত ছিলেন। ২০০৮ সালে বইটি হোখস্টাডট পুরস্কারে ভূষিত হয়। ২০০৩ সালে বিশাখা দত্ত নির্মিত প্রামাণ্যচিত্র *ইন দ্য ফ্লেশ : থ্রি লাইভস ইন প্রস্টিটিউশন* মুক্তি পায়।

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:ভারতীয় নারীবাদী
বিষয়শ্রেণী:ভারতীয় নারী প্রামাণ্য চলচ্চিত্র নির্মাতা‎
বিষয়শ্রেণী:মহারাষ্ট্রের লেখিকা
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় সাংবাদিক
বিষয়শ্রেণী:ভারতীয় উইকিমিডিয়ান
বিষয়শ্রেণী:ভারতীয় চলচ্চিত্র নির্মাতা
বিষয়শ্রেণী:ভারতীয় প্রামাণ্য চলচ্চিত্র নির্মাতা
বিষয়শ্রেণী:ভারতীয় নারী সাংবাদিক
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:মহারাষ্ট্রের সক্রিয়কর্মী
বিষয়শ্রেণী:মহারাষ্ট্রের সাংবাদিক
ইফফাত উন নেসা বেগম

**ইফফাত-উন-নিসা বেগম** () একজন মোগল রাজকন্যা। তার নামের অর্থ 'মহিলাদের মধ্যে শালীন'। তার বাবা রাজকুমার দাওয়ার বকশ, যিনি সম্রাট শাহজাহানের নাতি। বিবাহসূত্রে তিনি আফসারিয় রাজবংশে প্রবেশ করেন।

## পরিবার এবং বংশধর
ইফফাত-উন-নিসা জন্মগত ভাবে মোগল রাজকন্যা ছিলেন। তার বাবা মুরাদ বখশের পুত্র রাজকুমার ইজাদ বখশের পুত্র। মুরাদ বকশ হলেন সম্রাট শাহজাহানের এবং তার স্ত্রী মুমতাজ মহলের পুত্র।

## বিবাহ

### নাসরুল্লাহ মির্জা
১৭ মার্চ, ১৭৩৯ সালে আফসারিয় রাজবংশের সম্রাট নাদির শাহের পুত্র নাসরুল্লাহ মির্জার সাথে ইফফাত উন নেসা বেগমের বিয়ে হয়। মোগল প্রথার মতে, নাসরুল্লাহকে তার সপ্তম প্রজন্ম পর্যন্ত পূর্বপুরুষদের একটি হিসাব দিতে হয়েছিল। নাদির শাহ তাকে বলেছিলেন যেন তিনি বলেন যে, তিনি নাদির শাহের পুত্র, নাদির শাহ তলোয়ারের পুত্র, তার দাদাও ছিলেন তলোয়ার ইত্যাদি। বিবাহ অনুষ্ঠানের এক সপ্তাহ আগে থেকেই দিন-রাত উৎসব চলতে থাকে। যমুনা নদীর তীরে দিওয়ান-ই-খাস ভবনে প্রতি রাতে আলোকসজ্জা করা হয়েছিলো। দিনের বেলা হাতি, বাঘ, হরিণ, ষাঁড় ইত্যাদির মধ্যে যুদ্ধ লাগিয়ে দর্শকগণ তা উপভোগ করেছিলেন।

### আহমদ শাহ দুররানী
নাসরুল্লাহর মৃত্যুর পর, দুররানী সম্রাট আহমেদ শাহ দুররানি ইফফাত উন নেসাকে বিয়ে করেন। ১৭৫৭ সালের এপ্রিল মাসে রাজধানী হিসেবে দিল্লীর পতনের পর তিনি মৃত সম্রাট মুহম্মদ শাহের ১৬ বছর বয়সী মেয়ে হযরত বেগমকে বিয়ে করেন।

## তথ্যসূত্র

বিষয়শ্রেণী:তিমুরি রাজবংশ
বিষয়শ্রেণী:মুঘল রাজকুমারী
অ্যাঞ্জেলা রাফা

থাম্ব|অ্যাঞ্জেলা রাফা
**অ্যাঞ্জেলা রাফা** (মেসিনা, ২6 জানুয়ারী, 1993) একটি ইতালিয়ান নীতি, ২018 সাল থেকে 5 তারকা আন্দোলনের ডেপুটি। তিনি 16 তম বিধানসভায় সংসদের সর্ববৃহৎ সদস্য।

এঞ্জেলা রাফা মেসিনার বিশ্ববিদ্যালয় থেকে বিজনেস ইকোনোমিক্সে স্নাতক হন।

২018 সালের রাজনৈতিক নির্বাচনে তিনি সিসিলির আনুপাতিক পদে 5 তম আন্দোলনের তালিকায় ডেপুটি নির্বাচিত হন; ২5 বছর এবং 37 দিন নির্বাচনের সময় তিনি XVIII আইন পরিষদের সর্ববৃহৎ সদস্য ছিলেন।
খানম সুলতান বেগম

**খানম সুলতান বেগম** (; ২১ নভেম্বর, ১৫৬৯&ndash; ১৬০৩) একজন মোগল রাজকন্যা এবং সম্রাট আকবরের বড় মেয়ে। তিনি সম্রাট জাহাঙ্গীরের বৈমাত্রেয় ছোট বোন। *আকবরনামায়*  তার নাম হিসেবে বলা হয়েছে খানম, খানিম সুলতান ও শাহজাদা খানম হিসেবে। তিনি সবচেয়ে পরিচিত ছিলেন শাহজাদা খানম নামে।

## জন্ম
খানম সুলতান বেগম তার বড় ভাই রাজকুমার সেলিম (সম্রাট জাহাঙ্গীর) এর জন্মের তিন মাস পর ১৫৬৯ সালের নভেম্বর মাসে জন্মগ্রহণ করেন। তাদের মা ছিলেন আলাদা। *জাহাঙ্গীরনামা* অনুসারে তার মা বিবি সালিমা ছিলেন সম্রাটের রাজকীয় উপপত্নী। আকবরের একজন স্ত্রী ছিলেন সালিমা সুলতান বেগম নামে।

সম্রাট আকবর তার মেয়ের দায়িত্ব অর্পণ করেন হামিদ বানু বেগমকে, যিনি তাকে লালন পালন করেছিলেন। খানম সুলতান সম্পর্কে জাহাঙ্গীরের মন্তব্য উল্লেখ করার মত। তিনি বলতেন, "আমার সকল বোনদের মধ্যে, সততা, সত্য ও আমার কল্যাণ কামনায়, সে ছিলো অগ্রগামী। কিন্তু তার অধিকাংশ সময় ব্যয় হতো প্রধানত সৃষ্টিকর্তার উপাসনা করে।"

## বিবাহ
১৫৯৪ সালের সেপ্টেম্বর মাসে ২৫ বছর বয়সে খানম সুলতান বেগম বিয়ে করেন দুরসম্পর্কীয় চাচাতো ভাই মির্জা মুজাফফর হোসেনকে। তিনি ছিলেন মির্জা ইব্রাহীম হোসেনের পুত্র। মির্জা ইব্রাহীম হোসেন ছিলেন মায়ের দিক থেকে হেরাতের সর্বশেষ তৈমুরি শাসক সুলতান হোসেন বেকারার বংশধর। মুজাফফর একবার গুজরাটের গভর্নর ছিলেন। তার বোন নূর-উন-নিসা বেগম পরে খানম সুলতানের বৈমাত্রেয় ভাই জাহাঙ্গীরকে বিয়ে করেন। ১৬০৯ সালে খানমর সুলতানের সৎ মেয়ে কান্দাহারি বেগম তার ভাতিজা রাজকুমার খুররমকে (ভবিষ্যৎ সম্রাট শাহজাহান ) বিয়ে করেছিলেন এবং তার প্রথম স্ত্রী হয়েছিলেন।

## মৃত্যু
খানম সুলতান বেগম ১৬০৩ সালে মারা যান। তাকে তার বাবার সমাধির পাশে দাফন করা হয় আগ্রার সিকান্দ্রাতে।

## তথ্যসূত্র

বিষয়শ্রেণী:১৬০৩-এ মৃত্যু
বিষয়শ্রেণী:১৫৬৯-এ জন্ম
মাসুমা সুলতান বেগম (সম্রাট বাবরের মেয়ে)

**মাসুমা সুলতান বেগম** ( ; জন্মগ্রহণ ঃ আনুমানিক ১৫০৮) ছিলেন মোগল রাজকন্যা এবং প্রথম মোগল সম্রাট বাবুরের কন্যা। হুমায়ূননামা অনুসারে, তাঁর বোন গুলবদন বেগম তাঁকে "চাঁদমুখী বড় বোন" নামে উল্লেখ করেন। 

## প্রথম জীবন
মাসুমা সুলতান বেগম হলেন প্রথম মোগল সম্রাট বাবর এবং তাঁর চতুর্থ স্ত্রী মাসুমা সুলতান বেগমের মেয়ে।  তিনি কাবুলে জন্মগ্রহণ করেছিলেন। তার জন্মের পর তার মা মারা যায়। তাই তার নাম দেয়া হয় মায়ের নামে। ১৫১১ সালে সম্রাট বাবর তাঁর ছোট ভাই নাসির মির্জার হাতে কাবুলের দায়িত্ব ন্যস্ত করেন এবং তাঁকে সমরখন্দে পাঠিয়ে দেন।

## বিবাহ
১৫১৭ সালে মাসুমা সুলতান বেগমের বয়স যখন মাত্র নয় বছর, তখন সম্রাট বাবর একুশ বছর বয়সী মুহাম্মদ জামান মির্জার সাথে তাঁর বিয়ে দিয়েছিলেন। তিনি বাদি আল-জামান মির্জা পুত্র এবং সুলতান হোসেন মির্জা বেকারের পৌত্র ছিলেন। তার মা ছিলেন তাহামতান বেগের মেয়ে এবং আসাদ বেগের ভাগ্নী। তার সঙ্গে মাসুমা সুলতান বেগমের বিয়ের পর সম্রাট বাবর তাকে বাল্খ এ পাঠান।

চাউস যুদ্ধে মুহম্মদ জামান মির্জা মারা গেলে ত্রিশ বছর বয়সে মাসুমা সুলতান বেগম বিধবা হয়ে যান।

## তথ্যসূত্র

বিষয়শ্রেণী:তিমুরি রাজবংশ
বিষয়শ্রেণী:১৫০৮-এ জন্ম
বিষয়শ্রেণী:মুঘল রাজকুমারী
বিষয়শ্রেণী:মুঘল অভিজাত
বিষয়শ্রেণী:ভারতীয় রাজকীয় নারী
বিষয়শ্রেণী:১৬শ শতাব্দীর ভারতীয় নারী
বিষয়শ্রেণী:১৬শ শতাব্দীর ভারতীয় ব্যক্তি
ক্রিস্টোফার মার্কাস ও স্টিফেন ম্যাকফিলি

**ক্রিস্টোফার মার্কাস** ও **স্টিফেন ম্যাকফিলি** হলো মার্কিন চিত্রনাট্যকার এবং প্রযোজকের একটি দ্বৈত দল। তারা মার্ভেল সিনেম্যাটিক ইউনিভার্সে তাদের কাজের জন্য পরিচিত। তারা তিনটি ক্যাপ্টেন আমেরিকার চলচ্চিত্র (*[[ক্যাপ্টেন আমেরিকা: দ্য ফার্স্ট অ্যাভেঞ্জার|দ্য ফার্স্ট অ্যাভেঞ্জার]]*, *[[ক্যাপ্টেন আমেরিকা: দ্য উইন্টার সোলজার|দ্য উইন্টার সোলজার]]* এবং *[[ক্যাপ্টেন আমেরিকা: সিভিল ওয়ার]]*), *[[থর: দ্য ডার্ক ওয়ার্ল্ড]]*, *[[অ্যাভেঞ্জার্স: ইনফিনিটি ওয়ার]]* এবং এবিসি-এর টিভি ধারাবাহিক *[[এজেন্ট কার্টার]]* সৃষ্টি করেন। তারা ''দ্য ক্রোনিকালস অব নার্নিয়া'' চলচ্চিত্র ফ্র্যাঞ্চাইজিরও চিত্রনাট্যকার।

## তথ্যসূত্র

## বহিঃসংযোগ
*
*
*টার্নার ক্লাসিক মুভিজ -এ ক্রিস্টোফার মার্কাসের জীবনইতিহাস
*টার্নার ক্লাসিক মুভিজে স্টিফেন ম্যাকফিলির জীবনইতিহাস

বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:জীবিত ব্যক্তি
বিষয়শ্রেণী:প্রাইমটাইম এমি পুরস্কার বিজয়ী
বিষয়শ্রেণী:রাইটার্স গিল্ড অব আমেরিকা পুরস্কার বিজয়ী
বিষয়শ্রেণী:নিউ ইয়র্ক (অঙ্গরাজ্য)-এর চিত্রনাট্যকার
বিষয়শ্রেণী:১৯৭০-এ জন্ম
বিষয়শ্রেণী:চলচ্চিত্র নির্মাতা জুটি
বিষয়শ্রেণী:ক্যালিফোর্নিয়ার চিত্রনাট্যকার
বিষয়শ্রেণী:নটরডেম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৬৯-এ জন্ম
মাসুমা সুলতান বেগম

**মাসুমা সুলতান বেগম** (১৫০৯ সালে মারা যান) ছিলেন ফেরঘানা ভ্যালি এবং সমরখন্দের রাণী। তিনি মোগল সাম্রাজ্যের প্রতিষ্ঠাতা সম্রাট বাবরের চতুর্থ স্ত্রী ছিলেন।

মাসুমা সুলতান বেগম সম্পর্কে তার স্বামীর চাচাতো বোন। তিনি সম্রাট বাবরের চাচা সমরকন্দ ও বুখারার রাজা সুলতান আহমেদ মির্জার মেয়ে ছিলেন।

## পরিবার এবং বংশধর
মাসুমা সুলতান বেগম ছিলেন সুলতান আহমেদ মির্জার পঞ্চম এবং কনিষ্ঠ কন্যা। তার মায়ের নাম হাবিবা সুলতান বেগম। তিনি  সুলতান আহমেদ মির্জার পঞ্চম স্ত্রী। হাবিবা সুলতান বেগম হলেন সুলতান হুসেন আঘানের ভাইঝি। তার পাঁচজন বৈমাত্রেয় বোন ছিল। তিনি বাবরের মা কুতুগল নিগার খানমের বোন মিহির নিগার খানমের সৎ বোন ছিলেন। তিনি বাবরের প্রথম স্ত্রী আয়েশা সুলতান বেগমের বৈমাত্রেয় বোন ছিলেন। আয়েশা সুলতান বেগমকে পরে বড় বোন রাবিয়া সুলতান বেগমের প্রভাবের জন্য সম্রাট বাবর তালাক দিয়েছিলেন।

তার পিতা ছিলেন আবু সাইদ মির্জার বড় ছেলে এবং উত্তরাধিকারী। মাসুমা সুলতানের চাচা  উমর শেখ মির্জা ছিলেন ফেরঘানা ভ্যালির শাসক।

## বিবাহ
সম্রাট বাবর সমরকন্দ ও আন্দিজানে পরাজিত হলে মাসুমার মা হাবিবা সুলতান বেগম মাসুমা সুলতানকে হেরাতে নিয়ে আসেন। একদিন বাবর খোরাসানে গেলে মাসুমা সুলতান তার মায়ের সাথে সেখানে এসেছিলেন। মাসুমা সুলতান সম্রাট বাবরের প্রেমে পড়ে যান। সম্রাট বাবর বলেছিলেন, "একবার আমি তার মধ্যে আমার প্রতি অনেক প্রবণতা বেড়ে উঠতে দেখলাম।" সম্রাট বাবর তাকে বিয়ে করলেন। সম্রাট বাবর কাবুলে ১৫০৭ সালে তিনি বিয়ে করেছিলেন।

## মৃত্যু
বিয়ের এক বছর পর তিনি একটি মেয়ে সন্তান জন্ম দিয়েছিলেন।  বাচ্চার জন্মের সময় তিনি বিছানায় অসুস্থ হয়ে পড়েছিলেন এবং মারা গিয়েছিলেন। তার নামে তার মেয়ের নাম দেওয়া হয় মাসুমা সুলতান বেগম। 

## তথ্যসূত্র

বিষয়শ্রেণী:১৫০৯-এ মৃত্যু
বিষয়শ্রেণী:সন্তান জন্মদানকালে মৃত্যু
বিষয়শ্রেণী:১৬শ শতাব্দীর ভারতীয় নারী
বিষয়শ্রেণী:১৬শ শতাব্দীর ভারতীয় ব্যক্তি
বকশী বানু বেগম

**বকশী বানু বেগম** ( ; সেপ্টেম্বর, ১৫৪০) একজন মোগল রাজকন্যা। তিনি সম্রাট হুমায়ুনের দ্বিতীয় মেয়ে ছিলেন। তিনি মোগল সম্রাট আকবরের বৈমাত্রেয় বোন ছিলেন।

## প্রথম জীবন
বকশী বানু বেগম ১৫৪০ সালের সেপ্টেম্বর মাসে দিল্লীতে জন্মগ্রহণ করেন। গুলবদন বেগমের লেখা হুমায়ূননামায় বলা হয়েছে, বকশী বানু বেগম যখন তার মায়ের গর্ভে ছিলো, তখন বলা হতো সম্রাট এবার পুত্র সন্তান লাভ করবেন।

১৫৪২ সালে তার বৈমাত্রেয় ভাই সম্রাট আকবর জন্মগ্রহণ করেন। ১৫৪৫ সালে বকশী বানু ও আকবরকে কান্দাহার থেকে কাবুলে পাঠানো হয়েছিল।

## ইব্রাহিম মির্জার সাথে বাগদান
১৫৫০ সালে, দশ বছর বয়সে বকশী বানুকে তার বাবা সুলাইমান শাহ মির্জার ছেলে ইব্রাহিম মির্জার সাথে বাগদান করিয়ে দেন। সুলাইমান মির্জার পিতৃপুরুষ আলেকজান্ডার দ্যা গ্রেটের বংশধর বলে দাবী করা হয়। ইবরাহিম মির্জা, যিনি বখশী বানুর চেয়ে ছয় বছরের বড় ছিলেন, ১৫৬০ সালে ২৬ বছর বয়সে নিহত হন। সে সময় বকশী বানুর বয়স ছিলো ২০ বছর।

## শরীফ-উদ-দীন হুসেনের সাথে বিয়ে
ইব্রাহিম মির্জার মৃত্যুর বছরেই মির্জা শরীফ-উদ-দ্বীন হুসেইনের সাথে বকশী বানুর বিয়ে দিয়েছিলেন সম্রাট আকবর। মির্জা শরীফ ছিলেন মেওয়াত অঞ্চলের ভাইসরয়। তার বীরত্বে খুশি হয়ে সম্রাট আকবর এই বিয়ের ব্যবস্থা করেন। তার পিতা খওয়াজ মঈন আলাউদ্দিন এবং তার মা ছিলেন মীর আলা-উল-মুলক তির্মিজির কন্যা কিচক বেগম। কিচক বেগমের মা হলেন সুলতান আবু সাঈদ মির্জার মেয়ে ফখর জাহান বেগম। বখশী বানুর সাথে বিয়ের পর সম্রাট আকবর তাকে আজমির ও নাগৌরের ভাইসরয় নিযুক্ত করেছিলেন।

## তথ্যসূত্র

বিষয়শ্রেণী:তিমুরি রাজবংশ
বিষয়শ্রেণী:১৫৪০-এ জন্ম
বিষয়শ্রেণী:মুঘল রাজকুমারী
বিষয়শ্রেণী:১৬শ শতাব্দীর ভারতীয় নারী
বিষয়শ্রেণী:১৬শ শতাব্দীর ভারতীয় ব্যক্তি
টুটুল হোসেন বাদশা

**মোহাম্মদ টুটুল হোসেন বাদশা** (জন্ম: ১২ আগস্ট ১৯৯৯; **বাদশা** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলে থাকেন।

২০১৩–১৪ মৌসুমে, বাংলাদেশী ফুটবল ক্লাব খিলগাঁওয়ের যুব পর্যায়ের হয়ে খেলার মাধ্যমে বাদশা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৭–১৮ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি পাঁচ মৌসুমে ৭৫ ম্যাচে অংশগ্রহণ করেছেন। ২০২২–২৩ মৌসুমে, তিনি ঢাকা আবাহনী হতে বাংলাদেশী ক্লাব বসুন্ধরা কিংসে যোগদান করেছেন।

২০১৩ সালে, বাদশা বাংলাদেশ অনূর্ধ্ব-১৬ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত বাংলাদেশের বয়সভিত্তিক দলের হয়ে খেলার পর, তিনি ২০১৮ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২৩ ম্যাচে অংশগ্রহণ করেছেন।

দলগতভাবে, বাদশা এপর্যন্ত ৩টি শিরোপা জয়লাভ করেছেন, যার সবগুলো ঢাকা আবাহনীর হয়ে জয়লাভ করেছেন।

## প্রারম্ভিক জীবন
মোহাম্মদ টুটুল হোসেন বাদশা ১৯৯৯ সালের ১২ই আগস্ট তারিখে বাংলাদেশের জয়পুরহাটে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
বাদশা বাংলাদেশ অনূর্ধ্ব-১৬, বাংলাদেশ অনূর্ধ্ব-১৯ এবং বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন।

২০১৮ সালের ২৭শে মার্চ তারিখে, মাত্র ১৮ বছর ৭ মাস ১৬ দিন বয়সে, বাদশা লাওসের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি ২–২ গোলে ড্র হয়েছিল। বাংলাদেশের হয়ে অভিষেকের বছরে বাদশা সর্বমোট ৮ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

### আন্তর্জাতিক গোল
;অনূর্ধ্ব-২৩

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:আবাহনী লিমিটেডের (ঢাকা) ফুটবলার
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:বসুন্ধরা কিংসের ফুটবলার
বিষয়শ্রেণী:বাংলাদেশের আন্তর্জাতিক যুব ফুটবলার
বিষয়শ্রেণী:২০১৪ এশিয়ান গেমসের ফুটবলার
বিষয়শ্রেণী:জয়পুরহাট জেলার ব্যক্তি
বিষয়শ্রেণী:২০১৮ এশিয়ান গেমসের ফুটবলার
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:এশিয়ান গেমসে বাংলাদেশের ফুটবলার
বিষয়শ্রেণী:ব্রাদার্স ইউনিয়নের ফুটবলার
জিজি আদেল

**জিজি আদেল** ())২৬শে অক্টোবর ১৯৮৭ সালে কুয়েতে জন্ম গ্রহণ করেন।  তিনি একজন মিশরীয় গায়ীকা।  ২০০৫ সালে স্টার একাডেমীর দ্বিতীয় সিরিজে প্রবেশের সময় অ্যাডেল সবার মনোযোগ আকর্ষণ করেন, তিনি সেখানে সেমি ফাইনালে পৌঁছান এবং হিশাম আব্দুলরাহমান ও আমানি সুইসির পরে তিনি স্থান দখল করেন। 

## স্টার একাডেমির পর
২০০৭ সালে *স্টার একাডেমীর* পর জেব্রা আদেল রোটানার সঙ্গে একটি চুক্তি স্বাক্ষর করে ২০০৭ সালে তার প্রথম অ্যালবাম, *ওয়াহাদ তৈয়েব কবেইয়ার আভি* ( *ওয়ান গুড প্যাকেজ* )মুক্তি পায়, এছাড়া তিনি *হবো ইজা আলায়াহ* ( *আনকাউন্টেড আগামায়ার* *ফায়ার* ) এবং *ওয়াহাদ তানি* ( *আরও একবার উইঙ্ক উইঙ্ক* ) সহ আটটি গান রচনা করেছিলেন।

জিজি আদেল ২০০৭ সালের এআরটি এর সেরা নতুন শিল্পী এবং জহরাত আল কালেজের সেরা অ্যালবাম জিতেছেন।   বর্তমানে তিনি আরবি সঙ্গীত ইনস্টিটিউট এ অধ্যয়নরত। 

২০০৯ সালে অ্যাডেলের দ্বিতীয় অ্যালবাম *ওয়াদ আলিয়া* ( *প্রতিশ্রুত উচ্চ* ) মুক্তি পায় যার মধ্যে 10 টি গান ছিল। 

## ডিস্কের

### অ্যালবাম

* ২০০৭: *ওয়াহদা তাইবা* 
* ২০০৯: *ওয়াদ আলিয়া*

## তথ্যসূত্র


বিষয়শ্রেণী:জীবিত ব্যক্তি
বিষয়শ্রেণী:১৯৮৭-এ জন্ম
বিষয়শ্রেণী:আরবি ভাষার লেখা থাকা নিবন্ধ
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:২১শ শতাব্দীর মিশরীয় গায়িকা
বিষয়শ্রেণী:রোটানা রেকর্ডের শিল্পী
রাহিবাঈ সোমা পপেরে

**রাহিবাঈ সোমা পপেরে** হলেন ভারতের একজন খামারি ও প্রকৃতি সংরক্ষণবাদী। তিনি অন্যান্য খামারিদের দেশীয় জাতের ফসল চাষে সাহায্য করে থাকেন। তিনি ২০১৮ সালে আরো তিন জন ভারতীয় নারীর সাথে 'বিবিসি ১০০ নারী'র তালিকায় স্থান পেয়েছিলেন। তাকে 'বীজ মাতা' বলে অভিহিত করা হয়ে থাকে।

## প্রারম্ভিক জীবন
রাহিবাঈ সোমা পপেরে মহারাষ্ট্রের আহমেদনগর জেলার আকোল ব্লকে জন্মগ্রহণ করেন। অক্ষরজ্ঞানহীন এই নারী কখনো বিদ্যালয়ে যান নি। তিনি সারা জীবন তার খামারে কাজ করেছেন এবং ফসলের জাতবৈচিত্র্য সম্পর্কে জ্ঞান আহরণ করেছেন।

## কর্মজীবন
রাহিবাঈ সোমা পপেরে নারীদেরকে তার কৃষি জীববৈচিত্র‍্য বিনির্মাণের এই কাজে গুরুত্ব দিয়ে থাকেন। তিনি তার খামারে সতেরটি ফসলের চাষ করে থাকেন। ২০১৭ সালে বিএআইএফ ডেভেলপমেন্ট রিসার্চ ফাউন্ডেশন তার খামার একটি পরিবারের সারা বছরের খাদ্যচাহিদা মেটাতে পারে বলে অভিহিত করেছিল। তিনি তার গ্রামের খামারিদের নিয়ে দেশীয় প্রজাতির ফসলের বীজ সংরক্ষণে কাজ করে চলেছেন। তিনি তাদের কয়েকজনকে নিয়ে একটি করে গ্রুপ প্রতিষ্ঠা করেছেন। তার গ্রামে এই গ্রুপের সংখ্যা একেবারে কম নয়। এছাড়াও, তিনি কালসুবাঈ অঞ্চল বীজ সংরক্ষণ কমিটি সাথে যুক্ত আছেন। তিনি গ্রামের অনুর্বর জলাভূমিকে উৎপাদনক্ষম করে গড়ে তুলতে অবদান রেখেছেন। তিনি খামারি ও শিক্ষার্থীদের কৃষিবিষয়ক প্রশিক্ষণ দিয়ে থাকেন। অক্ষরজ্ঞানসম্পন্ন না হয়েও তিনি বিভিন্ন ফসলের আশিটিরও বেশি দেশীয় জাতের বীজ সংরক্ষণ করেছেন।

## পুরস্কার ও সম্মাননা
* বিবিসি ১০০ নারী, ২০১৮
* বিএআইএফ ডেভেলপমেন্ট রিসার্চ ফাউন্ডেশন শ্রেষ্ঠ খামারি পুরস্কার
* নারী শক্তি পুরস্কার ২০১৮
* পদ্মশ্রী ২০২০

## তথ্যসূত্র

বিষয়শ্রেণী:নারী শক্তি পুরস্কার বিজয়ী
বিষয়শ্রেণী:জীবিত ব্যক্তি
বিষয়শ্রেণী:১৯৬৪-এ জন্ম
বিষয়শ্রেণী:পদ্মশ্রী প্রাপক
বিষয়শ্রেণী:বিবিসি ১০০ নারী
বিষয়শ্রেণী:ভারতীয় কৃষক
বিষয়শ্রেণী:আহমেদনগর জেলার ব্যক্তি
বিষয়শ্রেণী:নারী শক্তি পুরস্কার ২০১৮ বিজয়ী
বিষয়শ্রেণী:অন্যান্য ক্ষেত্রে পদ্মশ্রী প্রাপক
বেগম মাজেদা ওয়াইন

**বেগম মাজেদা ওয়াইন** () একজন পাকিস্তানি রাজনীতিবিদ যিনি প্রথম দফায় ১৯৯৭ সাল থেকে ১৯৯৯ সাল পর্যন্ত এবং দ্বিতীয় দফায় জুন ২০১৩ থেকে ২০১৮ সালের মে মাস পর্যন্ত পাকিস্তান জাতীয় সংসদের সদস্য ছিলেন।

## পরিবার
তিনি পাঞ্জাবের সাবেক মুখ্যমন্ত্রী গোলাম হায়দার ওয়াইন এর স্ত্রী।

## রাজনৈতিক কর্মজীবন
তিনি পাকিস্তানের সাধারণ নির্বাচন, ১৯৯৩-এ এনএ-১২৩ (খানেওয়াল-৩) আসন থেকে পাকিস্তান মুসলিম লিগ (এন) এর প্রার্থী হিসেবে জাতীয় সংসদের সদস্য পদের জন্য লড়েছিলেন কিন্তু তিনি পরাজিত হন। ৫০,৪৫৪ ভোট পেয়ে তিনি আসলাম বদলার নিকট পরাজিত হন।

তিনি পাকিস্তানের সাধারণ নির্বাচন, ১৯৯৭-এ এনএ-১২৩ (খানওয়াল -৩) আসন হতে পিএমএল-এন এর প্রার্থী হিসেবে জাতীয় সংসদ নির্বাচিত হন। তিনি ৬৮,৭০১ ভোট পান এবং বিরোধী প্রার্থী আসলাম বদলাকে পরাজিত করেন।

পাকিস্তানের সাধারণ নির্বাচন, ২০১৩-এ তিনি পাঞ্জাব থেকে মহিলাদের জন্য সংরক্ষিত আসনে পিএমএল-এন প্রার্থী হিসেবে জাতীয় সংসদে পুনরায় নির্বাচিত হন।

## তথ্যসূত্র

বিষয়শ্রেণী:পাকিস্তানি রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:পাকিস্তান মুসলিম লিগের (এন) রাজনীতিবিদ
বিষয়শ্রেণী:পাঞ্জাবি ব্যক্তি
বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮
বিষয়শ্রেণী:পাকিস্তান জাতীয় পরিষদের মহিলা সদস্য
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তান জাতীয় পরিষদ সদস্য ১৯৯৭-১৯৯৯
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাকিস্তান মুসলিম লীগ (এন) এমএনএ
বিষয়শ্রেণী:পাঞ্জাব, পাকিস্তানের ব্যক্তি
শৈলবালা দাস

**শৈলবালা দাস** (১৮৭৫-১৯৬৮) হলেন একজন শিক্ষাবিদ,সমাজকর্মী ও রাজনীতিবিদ। তিনি ছিলেন ওডিশার প্রথম নারী, যিনি উচ্চশিক্ষা অর্জনের জন্য বিলাত গমন করেছিলেন।

শৈলবালা দাস ছিলেন অম্বিকাচরণ হাজরা ও প্রসন্নময়ীর বড় সন্তান। তার জন্ম হয়েছিল ওডিশার প্রথম স্নাতক ও উকিল মধুসূদন দাসের বাড়িতে। অল্পবয়সে শৈলবালার মায়ের মৃত্যু ঘটলে মধুসূদন তাকে দত্তক নেন।

১৯০৩ সালে শৈলবালা উৎকল যুবক সংঘ ও উৎকল যুবতী সংঘ গঠন করেন। তিনি ওডিশার প্রথম মহিলা কলেজ প্রতিষ্ঠায় অবদান রেখেছেন। এছাড়াও, তিনি হিন্দু বিধবাদের জন্য একটি প্রশিক্ষণ কেন্দ্র চালাতেন যাতে তারা স্বনির্ভর হতে পারে। তিনি ১৯৪১ সালে ওডিশা নারী সেবা সংঘ প্রতিষ্ঠা করেন। তিনি কটকে জাতীয় মহিলা কাউন্সিলের দ্বিবার্ষিক সম্মেলন সম্পন্ন হবার ক্ষেত্রে অবদান রেখেছিলেন। তিনি পাটনার প্রিজন সেলের প্রথম নারী পরিদর্শক, পাটনা মেডিকেল কলেজ ও হাসপাতাল ব্যবস্থাপনা কমিটির প্রথম নারী সদস্য, ভারতের প্রথম মহিলা অনারারি ম্যাজিস্ট্রেট,  পাটনা বিশ্ববিদ্যালয়ের সিন্ডিকেট সদস্য হিসেবে দায়িত্ব পালন করেছেন।

শিক্ষাক্ষেত্রে তার অবদানের স্বীকৃতিস্বরূপ তাকে বিহার ও ওডিশার শেষ লেফটেন্যান্ট গভর্নর তাকে কাইসার-ই-হিন্দ স্বর্ণপদক প্রদান করতে চেয়েছিলেন কিন্তু, তিনি তা প্রত্যাখ্যান করেন। ১৯৫৯ সালে তাকে পদ্মশ্রী পুরস্কার প্রদান করে ভারত সরকার।

কটকের শৈলবালা মহিলা কলেজ তার নামেই নামকরণ করা হয়েছে।

## সাহিত্যকর্ম
* *আ লুক আফটার অ্যান্ড বিফোর* (১৯৫৬) (আত্মজীবনী)
* *ট্রিবিউট অব আ ডটার টু হার ফাদার* (২০০৮)

## তথ্যসূত্র

বিষয়শ্রেণী:পদ্মশ্রী প্রাপক
বিষয়শ্রেণী:ভারতীয় জাতীয় কংগ্রেসের রাজনীতিবিদ
বিষয়শ্রেণী:১৮৭৫-এ জন্ম
বিষয়শ্রেণী:১৯৬৮-এ মৃত্যু
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:ওড়িশার সমাজকর্মী
বিষয়শ্রেণী:সামাজিক কাজে পদ্মশ্রী প্রাপক
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:ওড়িশার রাজ্যসভা সদস্য
বিষয়শ্রেণী:ওড়িশার ভারতীয় জাতীয় কংগ্রেসের রাজনীতিবিদ
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:ওড়িশার পণ্ডিত
বিষয়শ্রেণী:রাজ্যসভার নারী সদস্য
বিষয়শ্রেণী:ওড়িশার রাজনীতিতে নারী
বিষয়শ্রেণী:১৯শ শতাব্দীর ভারতীয় নারী শিক্ষাবিদ
আজরা ফজল পেচুও

**আজরা ফজল পেচুও** (; জন্ম ২১ ফেব্রুয়ারি ১৯৫৩) হচ্ছেন একজন পাকিস্তানি রাজনীতিবিদ যিনি ১৯ আগস্ট ২০১৮ সাল থেকে সিন্ধু প্রদেশের স্বাস্থ্য ও জনসংখ্যা কল্যাণ বিষয়ক প্রাদেশিক মন্ত্রী হিসেবে দায়িত্ব পালন করছেন। তিনি আগস্ট ২০১৮ থেকে সিন্ধু প্রাদেশিক পরিষদ-এর একজন সদস্য। ২০০২ থেকে ২০১৮ সালের মে মাস পর্যন্ত তিনি পাকিস্তান জাতীয় সংসদ এর একজন সদস্য ছিলেন।

## প্রারম্ভের জীবন ও শিক্ষা
১৯৫৩ সালের ২১ই ফেব্রুয়ারি পেচুও জন্মগ্রহণ করেন।

তিনি পেশায় একজন চিকিৎসক এবং ডাউ ইউনিভার্সিটি অফ হেলথ সায়েন্সেস থেকে তিনি এমবিবিএস ডিগ্রি অর্জন করেছেন।
## রাজনৈতিক কর্মজীবন

পাকিস্তানের সাধারণ নির্বাচন, ২০০২-এ তিনি এনএ -২১৩ (নওয়াবশাহ -১) আসন থেকে পাকিস্তান পিপলস পার্টির (পিপিপি) প্রার্থী হিসাবে পাকিস্তানের জাতীয় সংসদে নির্বাচিত হন। তিনি ৭৫,২৩৭ ভোট পান এবং পাকিস্তান মুসলিম লিগ (কিউ) (পিএমএল-কিউ) এর প্রার্থী সৈয়দ জাহিদ হুসেইন শাহকে পরাজিত করেন।

২০০৭ সালে বেনজির ভুট্টো হত্যাকাণ্ডের আগে তিনি জনপ্রিয় রাজনীতিবিদ ছিলেন না। হত্যাকান্ডের ঘটনার পর, তিনি শহিদ জুলফিকার আলী ভুট্টো বিজ্ঞান ও প্রযুক্তি ইনস্টিটিউট-এর চ্যান্সেলর হন।

পেচুও পাকিস্তানের সাধারণ নির্বাচন, ২০০৮-এ এনএ-২১৩ (নওয়াবশাহ-১) আসন হতে পিপিপি এর প্রার্থী হিসেবে জাতীয় সংসদে পুনরায় নির্বাচিত হন। তিনি ১০৮,৪০৪ ভোট পান এবং পাকিস্তান মুসলিম লিগ (এফ) (পিএমএল-এফ) এর প্রার্থী সৈয়দ জাহিদ হুসেইন শাহকে পরাজিত করেন।

পেচুও পাকিস্তানের সাধারণ নির্বাচন, ২০১৩-এ এনএ-২১৩ (নওয়াবশাহ-১) আসন হতে পিপিপি এর প্রার্থী হিসেবে জাতীয় সংসদে পুনরায় নির্বাচিত হন। তিনি ১১৩,১৯৯ ভোট পান এবং মুত্তাহিদা কওমী আন্দোলন (এমকিউএম) এর প্রার্থী ইনায়েত আলী রিন্দকে পরাজিত করেন।

পাকিস্তানের সাধারণ নির্বাচন, ২০১৮-এ তিনি পিএস-৩৭ (শহীদ বেনজিরাবাদ-১) হতে পিপিপির প্রার্থী হিসেবে সিন্ধু প্রাদেশিক পরিষদের সদস্য নির্বাচিত হন।

২০১৮ সালের ১৯ই আগস্ট, সিন্ধুর মুখ্যমন্ত্রী সৈয়দ মুরাদ আলী শাহের মন্ত্রীসভায় সিন্ধু প্রদেশের প্রাদেশিক স্বাস্থ্য মন্ত্রী ও পাশাপাশি অতিরিক্ত হিসেবে সিন্ধু প্রদেশের প্রাদেশিক জনসংখ্যা কল্যাণ মন্ত্রী নিযুক্ত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৩-এ জন্ম
বিষয়শ্রেণী:পাকিস্তান জাতীয় পরিষদ সদস্য ২০০২-২০০৭
বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩
বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮
বিষয়শ্রেণী:পাকিস্তান জাতীয় পরিষদের মহিলা সদস্য
বিষয়শ্রেণী:জারদারি পরিবার
বিষয়শ্রেণী:পাকিস্তান পিপলস পার্টির এমপিএ
বিষয়শ্রেণী:সিন্ধু প্রাদেশিক পরিষদের সদস্য ২০১৮-২৩
বিষয়শ্রেণী:পাকিস্তানি রাজনীতিবিদ
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাকিস্তান পিপলস পার্টির এমপিএ (সিন্ধু)
বিষয়শ্রেণী:সিন্ধু প্রাদেশিক পরিষদের সদস্য ২০১৮-২০২৩
সারাহ ফ্রে

**সারাহ ফ্রে** হল একজন মার্কিন খামারি ও ব্যবসায়ী। তিনি ফ্রে ফার্মসের মালিক, যেটি যুক্তরাষ্ট্রে সবচেয়ে বেশি কুমড়া উৎপাদনকারী প্রতিষ্ঠান। প্রতিষ্ঠানটি সাম্মা জুস নামে  বাজারে তরমুজের জুস বিক্রি করে থাকে।

## জীবনী
সারা ফ্রে বেড়ে উঠেছেন যুক্তরাষ্ট্রের ইলিনয় অঙ্গরাজ্যের কিনেসে, পড়েছেন ইলিনয়ের ফ্রন্টিয়ার কমিউনিটি কলেজে। বাবা মায়ের পাঁচ সন্তানের মাঝে তিনি ছিলেন একমাত্র মেয়ে ও সবচেয়ে ছোট। তার পরিবার ছিল খুবই গরিব এবং তারা তাদের খামারে উৎপাদিত শস্যের মাধ্যমে জীবিকা নির্বাহ করত। তিনি আট বছর বয়সে প্রথম তরমুজ বিক্রি করেন। যৌবনকালে  তিনি নিজেকে চাকরিতে নিয়োজিত করার পরিবর্তে নিজেকে তাদের খামারের কাজে আত্মনিয়োগ করতে সিদ্ধান্ত গ্রহণ করলেন। ১৯৯৭ সালে কিশোরী সারাহ ফ্রে স্থানীয় ওয়ালমার্ট ডিস্ট্রিবিউশন সেন্টারে তরমুজ সরবরাহ শুরু করেন। যখন তার বয়স ১৬ বছর, তখন তার খামারের গ্রাহক সংখ্যা ১২ থেকে বেড়ে ১৫০ এ দাঁড়ায়। যখন তার বয়স ১৮ বছর,  তখন খামারটি তার নিয়ন্ত্রণে চলে আসে।

## ব্যবসা
সারহ ফ্রেকে 'যুক্তরাষ্ট্রের কুমড়া সম্রাজ্ঞী' বলে অভিহিত করা হয়ে থাকে। তিনি যুক্তরাষ্ট্রে সবচেয়ে বেশি কুমড়া উৎপাদন করে থাকেন। ২০১৬ সালে তিনি প্রায় পঞ্চাশ লাখ কুমড়া বিক্রি করেছেন। তার উৎপাদিত অধিকাংশ কুমড়া খাওয়ার উপযোগী না হলেও তা হ্যালুইনের লণ্ঠন নির্মাণের কাজে ব্যাপক জনপ্রিয়। তাদের খামার এখন বাড়ির উঠানের সীমানা পেরিয়ে যুক্তরাষ্ট্রের ফ্লোরিডা, জর্জিয়া, আরকানসাস, ইলিনয়, ইন্ডিয়ানা ও পশ্চিম ভার্জিনিয়া অঙ্গরাজ্যের প্রায় দেড় লাখ একর জমিতে বিস্তৃত হয়েছে। তার খামার কুমড়া ছাড়াও তরমুজ, ফুটি, সুইট কর্ন ও কাকারবিটা উৎপাদন করে থাকে। ২০১৭ সালের হিসাব অনুযায়ী তার ফ্রে ফার্মে ইলিনয় অঙ্গরাজ্যের খামারগুলোর মাঝে সবচেয়ে বেশি বিদেশি কাজ করে এবং খামারটিতে প্রায় আড়াইশ জন কর্মী ইলিনয় ও ইন্ডিয়ানা অঙ্গরাজ্যে কুমড়া উৎপাদনের সাথে যুক্ত।

তিনি সাম্মা জুস নামে একটি নতুন ব্র‍্যান্ডের তরমুজ জুস বাজারে ছেড়েছেন। তার সাথে ওয়ালমার্টের ব্যবসায়িক সম্পর্ক হার্ভার্ড বিশ্ববিদ্যালয়ের পাঠ্যসূচিতে অন্তর্ভুক্ত করা হয়েছে।

## প্রকাশিত গ্রন্থ
* *ফর দ্য লাভ অব পাম্পকিনকস: আ ভিজ্যুয়াল গাইড টু ফল ডেকোরেটিং উইদ পাম্পকিনস অ্যান্ড অর্নামেন্টালস* (২০০৭) 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ইলিনয়ের লেখক
বিষয়শ্রেণী:১৯৭৬-এ জন্ম
বিষয়শ্রেণী:২১শ শতাব্দীর মার্কিন লেখিকা
বিষয়শ্রেণী:২১শ শতাব্দীর মার্কিন অ-কল্পকাহিনী লেখক
বিষয়শ্রেণী:মার্কিন অ-কল্পকাহিনী লেখিকা
বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:২১শ শতাব্দীর মার্কিন ব্যবসায়ী
বিষয়শ্রেণী:২১শ শতাব্দীর মার্কিন নারী ব্যবসায়ী
বিষয়শ্রেণী:২০শ শতাব্দীর মার্কিন নারী ব্যবসায়ী
রামেশ্বরম

**রামেশ্বরম** (, )  ভারতের তামিলনাড়ু রাজ্যের রামনাথপুরম জেলার একটি শহর ও পৌরসভা। এটি পামবান দ্বীপে অবস্থিত পামবান চ্যানেল দ্বারা প্রধানভূমি ভারত থেকে পৃথক এবং শ্রীলংকার মান্নার দ্বীপ থেকে ৪০ কিলোমিটার দূরে অবস্থিত। এটি ভারতীয় উপদ্বীপের উপরিভাগে মান্নার উপসাগর এ অবস্থিত।  পামবান দ্বীপ, যা রামেশ্বর দ্বীপ নামে পরিচিত, পামবান সেতু দ্বারা মূলভূমি ভারতের সাথে সংযুক্ত। রামেশ্বর চেন্নাই ও মাদুরাইয়ের রেলপথের টার্মিনাস। বারাণসীর সাথে একত্রিত হয়ে এটি হিন্দুদের কাছে ভারতের পবিত্রতম স্থান এবং চার ধাম তীর্থযাত্রার অংশ বলে মনে করা হয়।

রামেশ্বর ভারতের কাছ থেকে শ্রীলঙ্কায় পৌঁছানোর সবচেয়ে নিকটতম বিন্দু এবং ভূতাত্ত্বিক প্রমাণগুলি নির্দেশ করে যে, আদম সেতু ভারত ও শ্রীলংকার মধ্যে একটি পূর্ব জমির সংযোগ ছিল। 
এই মন্দিরে রামেশ্বর স্তম্ভ অবস্থিত।

## ঐতিহাসিক তাৎপর্য
সীতা উদ্ধারের পরে ফিরে এসে, লিঙ্গ রূপে শিবের আরাধনা করেন রামচন্দ্র। রাবণকে বধ করে তিনি যে ব্রহ্মহত্যা করেছিলেন, সেই পাপ খণ্ডনের জন্যই শিবের আরাধনা করেন। বর্তমানে তামিলনাডুর সেই স্থানই হিন্দু তীর্থ হিসেবে গণ্য হয়। 

## আরও দেখুন
আদম সেতু

## তথ্যসূত্র

বিষয়শ্রেণী:হিন্দু পবিত্র শহর
বিষয়শ্রেণী:পক প্রণালী
বিষয়শ্রেণী:মান্নার উপসাগর
বিষয়শ্রেণী:পবিত্র নগরী
বিষয়শ্রেণী:ভারতের হিন্দু তীর্থস্থান
বিষয়শ্রেণী:রামায়ণের স্থান
বিষয়শ্রেণী:হিন্দুধর্ম
বিষয়শ্রেণী:রাম মন্দির
বিষয়শ্রেণী:চারধাম মন্দির
বিষয়শ্রেণী:প্রাচীন ভারতীয় নগর
থার্মোফ্লাস্ক

**থার্মোফ্লাস্ক** বা **ডিওয়ার ফ্লাস্ক**  এক ধরনের সংরক্ষণকারী পাত্র যা কোনো বস্তুকে একই উষ্ণতায় অনেক্ষণ রেখে দিতে চাইলে ব্যবহার করা হয়। এই ফ্লাস্ক এ ঠান্ডা পানীয় থাকলে যেমন অনেক্ষণ ঠান্ডা থাকে, তেমনই গরম জল রাখলে সেই জল অনেক্ষণ গরম থাকে। ১৮৯২ সালে ব্রিটিশ বিজ্ঞানী স্যার জেমস ডিওয়ার এই পাত্র উদ্ভাবন করেন।

## গঠন
এটি দুই দেয়াল বিশিষ্ট একটি কাচের পাত্র। ভেতরের দেয়ালের বাইরের তলে এবং বাইরের দেয়ালের ভেতরের তলে রুপাের প্রলেপ দেওয়া থাকে। ফলে দেয়াল দুটি চকচকে হয়। দেয়ালদুটির মাঝখানে যতদূর সম্ভব কম ভরের বায়ু রাখা হয়। ফ্লাস্কটির মুখ একটি কুপরিবাহী পদার্থের (যেমন- কর্ক বা পলিথিন) তৈরি ছিপি দিয়ে বন্ধ করা হয়। যাতে সহজে না ভাঙে তার জন্য পাত্রটিকে স্প্রিং এর উপর বসিয়ে একটি ধাতব বা প্লাস্টিকের পাত্রের মধ্যে রাখা হয়। এই পাত্র ও কাচের পাত্রের মাঝের অংশ ফেল্ট, তুলাে, গ্লাসউল ইত্যাদি কুপরিবাহী পদার্থ দিয়ে ভরতি থাকে।
## কার্যনীতি
পাত্রের কাচ তাপের কুপরিবাহী। পাত্রটির খােলা মুখের ছিপিও তাপের কুপরিবাহী। পাত্রটির কাচ দিয়ে তৈরি অংশটির চারপাশ কুপরিবাহী পদার্থ দিয়ে ঘেরা। ফলে পরিবহনের সাহায্যে তাপ সঞ্চালন ব্যাহত হয়। আবার দুই দেয়ালের মাঝখান প্রায় বায়ুশূন্য থাকায় পরিবহন ও পরিচলন পদ্ধতিতে পাত্রটির বাইরের তাপ ভেতরে এবং ভেতরের তাপ বাইরে যেতে পারে না। বিকিরণ প্রক্রিয়ায় বাইরের থেকে তাপ ভেতরে। প্রবেশ করার সময় প্রথম দেওয়াল দ্বারা প্রতিফলিত হয়ে ফিরে যায়। ভেতর থেকে বাইরে যাবার সময় দুই দেয়ালের চকচকে পৃষ্ঠের জন্য পাত্রের ভেতর থেকে তাপ প্রতিফলিত হয়ে পাত্রের মধ্যেই ফিরে যায়। তাপের বিকিরণ অনেক কম হয়। এখানে তাপের এই আচরণ আলাের প্রতিফলন ধর্মের মতাে। এভাবে তাপ সঞ্চালনের সমস্ত প্রক্রিয়াই ব্যাহত হয়। ফলে অনেকক্ষণ ধরে ফ্লাস্কে শীতল বস্তু শীতল ও উষ্ণ বস্তু উষ্ণ থাকে।

## তথ্যসূত্র


বিষয়শ্রেণী:পাত্র
বিষয়শ্রেণী:১৯শ শতাব্দীর উদ্ভাবন
বিষয়শ্রেণী:হিমজননবিজ্ঞান
বিষয়শ্রেণী:স্কটল্যান্ডীয় উদ্ভাবন
ন্যান্সি কেদৌরী

**ন্যান্সি দিনাহ এলি কেদৌরী** (; ) হচ্ছেন একজন বাহরাইনি রাজনীতিবিদ, ব্যবসায়ী মহিলা এবং লেখক। ২০১০ সাল থেকে তিনি বাহরাইনের জাতীয় পরিষদ-এর সদস্য হিসেবে রয়েছেন।

## জীবনী
কেদৌরির পরিবারটি হচ্ছে বাহরাইনেন ইহুদি পরিবারগুলির মধ্যে একটি, পরিবারটি মূলত টেবিলের বস্ত্র এবং লিনেনের আমদানিকারক একটি পরিবার। তার পরিবারটি বাহরাইনে তৃতীয় প্রজন্মের, এবং তিনি ২০০৮ থেকে ২০১৩ সাল পর্যন্ত মার্কিন যুক্তরাষ্ট্র বাহরাইনের রাষ্ট্রদূত হিসেবে দায়িত্ব পালন করা হুদা নোনু এর চাচাত বোন।

তার ২০০৭-এর বই *ফ্রম আওয়ার বিগেইনিং টুু প্রেজেন্ট ডে"-এ, তিনি প্রথম ঔপনিবেশিকদের (১৮৮০-এর দশকের শেষ হতে) থেকে বর্তমান বাহরাইনি ইহুদিদের ইতিহাস নথিভুক্ত করেছেন।

২০১০-এ, [[বাহরাইনের জাতীয় পরিষদ]]-এর সদস্য হন ন্যান্সি কাদৌরী। তিনি [[ইজরায়েল কাটজ]] এর মতো রাজনৈতিক ব্যক্তিত্বের সাথে প্রকাশ্যে ইসরায়েলের সাথে সম্পর্ককে মসৃণ করার কাজ করেছেন। এপ্রিল ২০১৭-এ, তিনি [[ওয়ার্ল্ড ইহুদি কংগ্রেস|ওয়ার্ল্ড ইহুদি কংগ্রেসে]] তার দেশকে প্রতিনিধিত্ব করেন।

==কাজ==
**ফ্রম আওয়ার বিগেইনিং টুু প্রেজেন্ট ডে'' (), মানামা বাহরাইন, ২০০৭ 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:Bahraini Jews
বিষয়শ্রেণী:Members of the Consultative Council (Bahrain)
বিষয়শ্রেণী:Jewish Bahraini politicians
বিষয়শ্রেণী:Bahraini women in politics
বিষয়শ্রেণী:Bahraini women's rights activists
বিষয়শ্রেণী:Jewish feminists
বিষয়শ্রেণী:Bahraini feminists
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:রাজনীতিতে বাহরাইনি নারী
বিষয়শ্রেণী:বাহরাইনি নারী অধিকার কর্মী
বিষয়শ্রেণী:ইহুদি নারীবাদী
বিষয়শ্রেণী:বাহরাইনি নারীবাদী
বিষয়শ্রেণী:২১শ শতাব্দীর বাহরাইনি নারী রাজনীতিবিদ
বিষয়শ্রেণী:২১শ শতাব্দীর বাহরাইনি রাজনীতিবিদ
জোহানা বার্গম্যান পোরভাল্ডসডোটির

**জোহানা বার্গম্যান পোরভাল্ডসডোটির ** হলেন একজন আইসল্যান্ডীয় খামারি, যিনি নিজের খামারে বিলুপ্তপ্রায় আইসল্যান্ডীয় ছাগলের প্রজনন ঘটিয়ে জাতটি সংরক্ষণে অবদান রেখেছেন।

## জীবনী
জোহানা বার্গম্যান পোরভাল্ডসডোটির আইসল্যান্ডে বোর্গাবিগডে হাফেল খামার চালান। খামারি হিসেবে কর্মজীবন শুরুর আগে তিনি ছিলেন একজন সেবিকা। তার খামারটি তিন পুরুষ ধরে তার পারিবারিক খামার হিসেবে টিকে আছে। পোরবার্ন অডসনের সাথে বিবাহবন্ধনে আবদ্ধ হবার পরও ছয় সন্তানের জননী জোহানা খামারটিকে ছেড়ে যান নি।

২০০০ সাল থেকে তিনি আইসল্যান্ডীয় ছাগলকে বিলুপ্তির হাত থেকে রক্ষা করার জন্য তিনি নিজ খামারে জাতটির প্রজনন ঘটিয়ে আসছেন। তিনি এতে সফল হন এবং তার এই কাজের জন্য খামারটি আইসল্যান্ডীয় ছাগল সংরক্ষণ কেন্দ্র হিসেবে পরিচিতি লাভ করে। খামারটি আইসল্যান্ডের একমাত্র ছাগল প্রজনন কেন্দ্র। ২০১২ তার কর্মকাণ্ডের অর্থ যোগানোর জন্য তিনি  প্রচারাভিযান চালিয়েছিলেন। জোহানা *[[গেম অব থ্রোনস]]* এর চতুর্থ মৌসুমের *দ্য ল অব গডস অ্যান্ড মেন* পর্বের জন্য বিশটি আইসল্যান্ডীয় ছাগল সরবরাহ করেছিলেন। তিনি আইসল্যান্ডের বাজারে বিভিন্ন রকম ছাগপণ্য বিক্রি করে থাকেন।

২০১৪ সালে তার খামার দেনার দায়ে ডুবতে বসলে তিনি পুনরায় অর্থ সংগ্রহে প্রচারাভিযানে নামেন। তিনি প্রয়োজনীয় অর্থ জোগাড় করতে সমর্থ হন। তিনি এতে সফল হন এবং খামারটি রক্ষা পায়। যদি তিনি সফল না হতেন, তবে খামারের ছাগলগুলোকে জবাই করতে হত।

## তথ্যসূত্র

বিষয়শ্রেণী:জীবিত ব্যক্তি
আশরাফুল ইসলাম রানা

**আশরাফুল ইসলাম রানা** (জন্ম: ৫ মে ১৯৮৮; **আশরাফুল ইসলাম** নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। তিনি বাংলাদেশ জাতীয় দলের হয়ে একজন গোলরক্ষক হিসেবে খেলেছেন। বর্তমানে তিনি বাংলাদেশের জাতীয় ফুটবল দলের গোলকিপিং কোচ হিসেবে দায়িত্ব পালন করছেন।

২০০৩–০৪ মৌসুমে, বাংলাদেশী ক্লাব বাংলাদেশ সেনাবাহিনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি প্রায় ১৩ মৌসুম অতিবাহিত করেন। এরপর ২০১৫–১৬ মৌসুমে তিনি ঢাকা মোহামেডানে যোগ দেন। সেখানে এক মৌসুম খেলার পর তিনি চট্টগ্রাম আবাহনীর সাথে চুক্তি স্বাক্ষর করেন। পরবর্তীতে তিনি সাইফ স্পোর্টিং ক্লাবের হয়ে খেলেন। ২০১৯–২০ মৌসুমে তিনি শেখ রাসেল ক্রীড়া চক্রে যোগ দেন।

২০১৫ সালে তিনি বাংলাদেশের হয়ে আন্তর্জাতিক ফুটবলে অভিষেক করেন এবং জাতীয় দলের হয়ে মোট ২৫টি আন্তর্জাতিক ম্যাচে অংশগ্রহণ করেন।

পরবর্তীতে তিনি পেশাদার ফুটবল থেকে অবসর গ্রহণ করেন এবং বর্তমানে বাংলাদেশ জাতীয় ফুটবল দলের গোলকিপিং কোচ হিসেবে দায়িত্ব পালন করছেন।

## তথ্যসূত্র

শ্রেণী:বাংলাদেশী ফুটবল খেলোয়াড়
শ্রেণী:বাংলাদেশ জাতীয় ফুটবল দলের খেলোয়াড়
শ্রেণী:গোলরক্ষক
শ্রেণী:১৯৮৮ সালে জন্ম
শ্রেণী:জীবিত ব্যক্তি

## প্রারম্ভিক জীবন
আশরাফুল ইসলাম রানা ১৯৮৮ সালের ৫ই মে তারিখে বাংলাদেশের মানিকগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০১৫ সালের ১৭ই ডিসেম্বর তারিখে, মাত্র ২৭ বছর ৭ মাস ১৩ দিন বয়সে, রানা নেপালের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ১–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে রানা মাত্র ১টি ম্যাচে করেছেন। জাতীয় দলের হয়ে অভিষেকের ১৮২ মিনিট পর, বাংলাদেশের জার্সি গায়ে প্রথম গোলটি হজম করেন; ২০১৬ সালের ১৮ই মার্চ তারিখে, সংযুক্ত আরব আমিরাতের বিরুদ্ধে ম্যাচের দ্বিতীয় মিনিটে গোলটি হজম করার মাধ্যমে তিনি আন্তর্জাতিক ফুটবলে তার প্রথম গোলটি হজম করেন। ২০১৬ সালের ৬ই সেপ্টেম্বর তারিখে, তিনি ভুটানের বিরুদ্ধে ২০১৯ এএফসি এশিয়ান কাপ বাছাইপর্বের প্লে-অফ পর্বের ম্যাচে বাংলাদেশের হয়ে প্রথমবারের মতো অধিনায়কের দায়িত্ব পালন করেন, ম্যাচটি ০–০ গোলে ড্র হয়েছিল।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মানিকগঞ্জ জেলার ব্যক্তি
বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার
বিষয়শ্রেণী:আবাহনী লিমিটেডের (চট্টগ্রাম) ফুটবলার
বিষয়শ্রেণী:সাইফ স্পোর্টিং ক্লাবের ফুটবলার
বিষয়শ্রেণী:শেখ রাসেল ক্রীড়া চক্রের ফুটবলার
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:২০১৮ এশিয়ান গেমসের ফুটবলার
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:বাংলাদেশের আন্তর্জাতিক যুব ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:ব্রাদার্স ইউনিয়নের ফুটবলার
বিষয়শ্রেণী:এশিয়ান গেমসে বাংলাদেশের ফুটবলার